**DECIZIA ETAPEI DE ÎNCADRARE**

**Nr. ......... din ...............**

Ca urmare a solicitării de emitere a acordului de mediu adresate de **DIRECTIA REGIONALA DE DRUMURI SI PODURI BRASOV PRIN DIRECTOR REGIONAL TUDOR ALEXANDRU DUTU,** cu sediul în jud. Brașov, loc. Brașov, str. Kogalniceanu, nr. 13, sc. C2, înregistrată la APM Brașov cu nr. 14481 din 30.10.2023, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri și completǎri prin **Legea nr. 49/2011**, cu modificările și completările ulterioare;

și ca urmare a completărilor depuse la dosar cu nr. 6377 din 15.05.2023, nr. 7905 din 14.06.2023, nr. 14443 din 30.10.2023 și nr. 15939 din 28.11.2023, autoritatea competentă pentru protecţia mediului APM Brașov **decide,** ca urmare a consultărilor desfăşurate în cadrul şedinţei Comisiei de Analiză Tehnică din data de 22.11.2023, că proiectul **„Întocmire documentație în vederea autorizării lucrărilor de refațadizare, modificări interioare și exterioare, amenajări exterioare cu menținerea indicilor urbanistici actuali și a regimului de înălțime”**,propus a fi realizat in jud. Brasov, mun. Brașov, str. Poiana lui Stechil, nr. 14, conform C.U. nr. 128 din 18.01.2023, emis de Primăria Municipiului Brașov, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

1. proiectul se încadrează în prevederile Legii nr. 292/2018, privind evaluarea impactului anumitor proiecte publice și private asupra mediului, **Anexa nr. 2** pct. 13, lit. a) orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;
2. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
3. lipsa observațiilor din partea publicului interesat;
4. în urma analizării criteriilor de selecție pentru stabilirea necesității efectuării evaluării impactului asupra mediului, prevăzute în Anexa 3 din Legea nr. 292/2018, s-a constatat că proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și conceptia întregului proiect****:*

Prin proiectul propus se dorește demolarea podețului tubular de pe DN 1A, km 175+909, care traversează un curs de apă necadastrat, afuent al pr. Tărlung, având în vedere incapacitatea acestuia de a asigura scurgerea debitului maxim cu probabilitatea de depășire de 1% și construirea unui podeț nou, tip structură casetă din beton armat.

**Situația existentă**

Drumul national DN1A, traverseaza o vale fara nume la km 175+909, in apropierea localitatii Garcini, judetul Brasov, printr-un podet cu lungimea de 9,50m.

Podetul existent a suferit degradari ca urmare a afuierilor care s-au produs in special la capatul aval si care au condus la ruperea si dizlocarea partii aval a culeii C1, inclusiv a dalelor marginale, pe o lungime de circa 3,0m.

Este necesara aducerea sectorului de drum din zona podetului in parametrii normali de exploatare pentru un drum national, in conformitate cu normele in vigoare, prin realizarea unui nou podet in locul celui existent.

**Situața propusă**

Execuția unui podeț nou tip structură casetă din beton armat, pe amplasamentul podețului actual care urmează a fi demolat.

Podeț nou pe DN 1A km 175+909 peste afluent necadastrat (V.F.N.) de stânga al pr. Tărlung:

Elemente generale:

- Coordonatele Stereo 70: X = 450618,7; Y = 560813,7;

- Structura: casetă din beton armat cu lumina de 6,0 m, alcătuită dintr-un radier, doi pereți cu parament vertical și suprastructură din grinzi prefabricate suprabetonate;

- Lungime totală tablier: L = 8,0 m;

- Lățime totală tablier: l = 11,0 m;

- Debit de calcul Q1%: 11,1 m3/s;

Infrastructura:

Radier: înălțime Hrad = 0,80 m, lungime L = 11,0 m, lățime l = 8,60 m; se va executa din beton armat C35/45 pe un strat de beton de egalizare C8/10 de 10 cm, turnat pe un strat de nivelare de balast cu H = 20 cm peste strat filtrant din geotextil. Radierul va fi prevăzut cu barbacane verticale Dn 50 mm ~ 1buc./mp, va avea o treaptă în lungul albiei de 0,90 m și va fi protejat la partea superioară cu pereu de beton de 20 cm grosime;

Pereții (culeele): grosime de 0,70 m și înălțime variabilă de la radier la banchetă de 3,82 m în aval, 4,00/3,12 m în ax și 3,32 m în amonte. La partea superioară a pereților, spre terasament, se vor amenaja console pentru rezemarea plăcilor de racordare. În spatele pereților se va executa un dren din piatră brută cu filtru din geotextil care va rezema pe o cunetă din beton armat cu lățimea de l = 0,60 m și înălțimea H = 0,70 m. La baza drenului se va monta un tub drenant cu Dn 110 mm, iar evacuarea apelor din spatele culeelor se va face cu barbacane Dn 110 mm la 2,50 m.

Suprastructura:

* 17 grinzi prefabricate din beton armat C40/50 în formă de T întors, precomprimate cu corzi aderente având H = 0,42 m, L = 7,00 m, în conlucrare cu placă de suprabetonare din beton C35/45 cu Hmin = 15 cm. Placa de suprabetonare va avea lățimea l = 11,00 m din care: lățime carosabil- 7,40 m (2 benzi de 3,70 m), spațiu de siguranță- 2 x 1,0 m, spațiu pentru bordură și lisa pentru încastrarea parapetelor de siguranță- 2 x 0,80 m;
* Straturile căii pe pod vor fi alcătuite din beton asfaltic 6 cm BAP16 și 4 cm BA16, iar partea carosabilă va fi mărginită de câte un șir de borduri din piatră naturală cu dimensiuni 25x15 cm;

- Pe lisele exterioare ale plăcii se vor monta parapete de siguranță tip H4b din material metalic galvanizat;

Racordarea cu terasamentele și rampele de acces:

Plăci de racordare din beton armat monolit executate în spatele peretilor cu lungimea L= 2,00 m, lățimea l= 8,0 m și grosimea de 20 cm. Plăcile vor rezema articulat pe consola pereților și continuu pe un strat de piatră spartă cu grosimea de 20 cm;

Racordare amonte și aval cu ajutorul unor aripi, constituind pereții laterali ai amenajării albiei, executate din beton armat, în continuarea pereților casetei podețului și fundate pe un radier comun din beton armat;

Amonte: sub fiecare perete se va executa o fundație cu H= 1,50 m și l= 1,80 m, cele două fundații fiind legate pe toată lungimea pereților cu o placă de beton/radier cu grosimea de 0,40 m turnată pe beton de egalizare C8/10 de 10 cm și strat de 20 cm de balast așternut pe strat de filtrare și separare din geotextil. Elevație pereți: grosime de 0,70 m și lungime aripi/pereți amonte: 4,20 m, încastrându-se în maluri pe o lungime de 2,50 m;

Aval: sub fiecare perete se va executa o fundație cu H= 1,20 m și l= 2,00 m, cele două fundații fiind legate pe toată lungimea pereților cu o placă de beton/radier cu grosimea de 0,40 m. Elevație pereți: grosime de 0,70 m și lungime aripi/pereți aval: 13,10 m, încastrându-se în maluri pe o lungime de 2,50 m;

Amenajare casiuri din beton C30/37 de 15 cm grosime pe pat de balast de 10 cmm, la partea superioară a aripilor aval, în spatele coronamentului acestora, cu racordarea malurilor existente la berme prin taluze înierbate cu panta de 1:1.5;

Refacere sistem rutier pe o lungime totală de L = 14,00 m (din care 8,00 m cale pe podeț). La ambele capete ale podețului, acesta se va reface pe o lungime de cca 3,0 m, cu următoarea alcătuire:

* + 30 cm balast - strat fundație inferior;
  + 20 cm piatră spartă – strat fundație superior;
  + 8 cm AB 31,5 baz. – strat de bază;
  + 6 cm BAD 22,4 leg.– strat de legătură;
  + 4 cm BA 16 rul. – strat de uzură.

**Lucrări de intervenție la nivelul albiei:**

Se prevede amenajarea albiei pe o lungime totală de 49,8 m, după cum urmează:

- amenajare pe o lungime totală de L= 27,3 m cu trei praguri în trei trepte având lățimea l = 6,0 m. Fiecare prag va avea lungimea de L = 2,10 m și va fi prevăzut cu bazin disipator în lungime de L = 7,0 m. Pragurile au deversor cu profil practic și înălțimi aval de 1,60/1,65/1,50 m. Primul prag se va amplasa la 4,20 m amonte de intrarea în podeț și va fi oblic la 17o față de direcția scurgerii din amonte. Al doilea prag este amplasat aproximativ în axul podețului, iar al treilea la 3,00 m aval de ieșirea din podeț, fiind oblic la 22,5o față de aliniamentul amonte. Pe paramentul aval al pragurilor cu profil practic s-au prevăzut dinți deflectori din beton C30/37 cu grosimea de 0,40 m, H= 0,90 m și L= 1,00 m;

-amenajare blocaj din piatră brută pe o lungime de L= 1,50 m amonte de primul prag;

-amenajare pinten de beton armat cu grosimea de 1,00 m la capătul aval al ultimului bazin;

-amenajare rizbermă din anrocamente de 100 kg/buc având L= 5,00 m și l= 6,00 m cu strat de filtrare și separare din geotextil pe pat de egalizare din 20 cm balast, aval de ultimul bazin;

- racordare albie naturală la secțiunea de scurgere amenajată cu lățimea de l= 6,00 m pe o lungime L= 5,00 m în amonte de primul prag și de L= 10,00 m în aval de rizberma din anrocamente. La intrarea și ieșirea din albia consolidată, aceasta se va profila cu o secțiune trapezoidală (lățime talveg l= 6,00 m) și taluze cu panta de 1:1,5.

**LUCRĂRI NECESARE ORGANIZĂRII DE ŞANTIER:**

Constructorul va stabili locația organizării de șantier. Lucrarea fiind de mici dimensiuni, se propune amenajarea organizarii de santier pe rampele podetului, pe carosabil. Se vor amenaja spații pentru depozitarea de materii prime și materiale de construcții, echipamente și utilaje.

Organizarea de șantier nu va fi prevăzută cu spații de cazare. După finalizarea lucrărilor, terenul va fi adus la starea inițială. Organizarea de șantier va fi amplasată la distanțe față de zonele de locuit și arii protejate.

Pentru amenajarea organizării de şantier sunt prevăzute următoarele lucrări:

* delimitarea şi împrejmuirea incintei organizării de şantier;
* organizare minidepozite de materii prime, materiale şi deşeuri;
* amplasare containere cu destinaţie birouri, magazii;
* montarea de separatoare de produse petroliere în zonele în care vor fi amenajate parcările şi zonele de depozitare a carburanţilor;
* amplasare pichete PSI şi semnalizarea conform prevederilor HG nr. 971/2006;
* montare proiectoare, în număr suficient, pentru iluminarea totală pe timp de noapte.

Constructorul va instrui personalul pentru respectarea curățeniei în cadrul organizării de șantier și a normelor de igienă.

În ceea ce privește traficul de șantier, se vor lua următoarele măsuri:

* Oprirea motoarelor tuturor vehiculelor aflate în staţionare;
* Curăţarea eficientă a vehiculelor la ieşirea din şantier, umezirea drumurilor, a căilor de acces în şantier, respectiv a zonei în care se descarcă materialele de construcţii;
* Amenajarea traseelor din şantier, asfel încât să nu se producă derapaje, noroi, băltire de apă, etc;
* Utilizarea de vehicule şi utilaje circulante pe drumurile publice, conforme cu standardele de emisii, cu reviziile tehnice realizate la zi; adaptarea limitei de viteză în interiorul şi în jurul şantierului;
* Realizarea lucrărilor de refacere a zonelor afectate de execuţia investiţiei, de aducere a terenului neconstruit la starea iniţială, sau la o stare care să permită utilizarea ulterioară fără a fi compromise funcţiile ecologice naturale. Se vor realiza lucrări de eliberare a amplasamentului de construcţiile/ amenajările temporare, nivelarea/ compactarea terenului, executarea de plantări în vederea amenajării de spaţii verzi.

**LUCRARI DE REFACERE A AMPLASAMENTULUI LA FINALIZAREA INVESTIŢIEI**

La finalizarea investiției se vor lua următoarele măsuri, astfel:

* Deșeurile din construcții se vor valorifica/elimina prin societăți autorizate;
* Solul rezultat din excavații va fi utilizat ca material de umplutură;
* Suprafețele de teren rămase libere vor fi reabilitate prin așternerea stratului de sol vegetal decopertat și restaurarea naturală.

La finalizarea lucrărilor de construcţie, antreprenorul are obligaţia reconstrucţiei ecologice a terenurilor ocupate temporar sau afectate. Zonele afectate de lucrările de construcţie vor fi reabilitate prin ecologizare, stabilizarea solului, aşternerea de pământ vegetal, plantare vegetaţie specifică zonei.

Lucrările de dezafectare vor fi urmate de lucrări de reconstrucţie ecologică a terenurilor afectate şi de refacere a morfologiei terenurilor, prin care habitatele şi speciile iniţiale să poată reveni, iar funcţiile ecosistemelor să fie restabilite similar situaţiei de dinainte de construcţie.

***b) cumularea cu alte proiecte existente și/sau aprobate:*** nu este cazul;

***c) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) producția de deșeuri:***

În cadrul organizării de șantier se va amenaja o platformă destinată colectării şi gestionării tuturor tipurilor de deşeuri ce vor rezulta în urma execuţiei lucrărilor, prevăzută cu pubele, containere şi recipienţi special destinaţi depozitării temporare a deşeurilor.

*In etapa de execuție* vor rezulta următoarele tipuri de deșeuri:

|  |  |  |  |
| --- | --- | --- | --- |
| **Codul deșeului** | **Denumirea deșeului** | **Starea fizică**  **(Solid- S,**  **Lichid – L,**  **Semisolid-SS)** | **Managementul deșeurilor** |
| 20 01 01  20 01 02  20 01 08  20 03 01 | Deșeuri municipale și asimilabile, inclusiv fracțiuni colectate separat | S | Se vor valorifica/elimina prin societăți autorizate pe bază de contract |
| 15 01 01  15 01 02  15 01 04  15 01 07 | Deșeuri de ambalaje  (hârtie și carton, materiale plastice, metalice, sticlă) | S  S  S  S | Se vor valorifica/elimina prin societăți autorizate pe bază de contract |
| 17 01 07 | Deşeurile de materiale de construcţie | S | Vor fi colectate în containere şi vor fi valorificate şi eliminate prin societăţi autorizate. Pot fi folosite pentru:  • valorificare locală în pavimentul drumurilor de exploatare;  • depunere în gropile de împrumut ajunse la cota finală de exploatare;  • utilizarea ca material de acoperire intermediară în cadrul depozitelor de deşeuri utilizate în zonă. |
| 17 03 02 | Asfalturi, altele decât cele specificate la  17 03 01 | S | Se vor valorifica prin societăți autorizate. |
| 17 02 01 | Deşeuri de lemn | S | Se vor valorifica prin societăți autorizate. |

*Notă:*

* *codificarea deșeurilor s-a realizat în conformitate cu Lista cuprinzând deșeurile, din Anexa 2 a H.G. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*
* *Solid- S, Lichid – L, SS- semisolid*

**Programul de prevenire și reducere a cantităților de deșeuri generate**

Constructorul va asigura colectarea selectivă a deșeurilor reciclabile pe parcursul derulării lucrărilor de execuție a proiectului. Se va încheia contract cu operator autorizat de salubritate din zonă.

Se vor contracta de către constructor firme specializate şi autorizate pentru preluarea deşeurilor de construcţii și demolări şi prelucrarea acestora.

**Planul de gestionare a deșeurilor**

În *perioada de execuție* a proiectului și în *etapa de funcționare* se vor implementa următoarele măsuri:

* transportul deșeurilor se va realiza cu respectarea H.G nr.1061/2008 privind transportul deșeurilor periculoase și nepericuloase pe teritoriul României;
* se va respecta OUG nr. 92/2021 privind regimul deseurilor, aprobată cu modificări prin Legea 17/2023;
* gestionarea deșeurilor trebuie să se realizeze fără a pune în pericol sănătatea umană și fără a dăuna mediului, în special:
  + fără a genera riscuri pentru aer, apă, sol, faună sau floră;
  + fără a crea disconfort din cauza zgomotului sau a mirosurilor;
  + fără a afecta negativ peisajul sau zonele de interes special.
* toate tipurile de deșeuri vor fi colectate selectiv, pe categorii, în recipienți adecvați, etichetați cu codul corespunzător deșeului stocat;
* deșeurile menajere se vor depozita în containere tip europubelă care vor fi predate către firma de salubritate din zonă;
* se interzice amestecul diferitelor categorii de deșeuri periculoase, precum și al deșeurilor periculoase cu deșeuri nepericuloase;
* reparaţiile mijloacelor de transport atât în perioada de construcție cât și în cea de funcționare se vor executa doar în unităţi specializate, autorizate în acest sens.
* evidența gestiunii deșeurilor se va realiza în conformitate cu HG nr. 856/2002 privind gestiunea deșeurilor și pentru aprobarea listei deșeurilor și pentru aprobarea listei cuprinzând deșeurile, inclusiv deșeurile periculoase.

## **Gospodărirea substanţelor toxice şi periculoase**

Substanțele toxice și periculoase preconizate a se utiliza în *perioada de execuție* pot fi carburanți (motorina) și lubrifianți folosiți pentru utilaje și vehicule de transport.

Alimentarea cu carburanți și schimburile de ulei ale vehiculelor se vor efectua în unități specializate și autorizate pentru astfel de activități.

Manipularea, depozitarea se face în funcție de compatibilități și de prescripțiile din fișele tehnice de securitate, conform prevederilor legale.

Se va urmări permanent modul de asigurare a spaţiilor în care sunt depozitate, iar personalul angajat care manipulează astfel de substanţe va fi instruit periodic în vederea respectării condiţiilor din fişa tehnică de securitate.

1. ***poluarea și alte efecte negative:***

**Protecția calității aerului :**

**Surse de emisii în aerul atmosferic**

*În timpul execuției* lucrărilor de construcții sursele de poluare a aerului sunt reprezentate de:

* utilajele de execuție a lucrărilor;
* traficul rutier in fronturile de lucru;

Emisiile de poluanți în atmosferă sunt gaze de ardere provenite de la motoarele utilajelor, emisii de praf rezultate, asociate transportului materialelor și manevrării solului în timpul lucrărilor de execuție.

*În etapa de funcționare*, traficul rutier reprezintă surse de poluare a aerului. Principalele emisii rezultate sunt gazele de ardere (NOx, CO, SOx, pulberi), gaze cu efect de seră (CO2, CH4, N2O), substanţe acidifiante (NH3, SO2), particule în suspensie (PM) etc.

**Instalaţiile pentru reținerea şi dispersia poluanților în atmosferă**

Utilajele vor funcționa intermitent, ceea ce face ca emisiile generate de motoare să fie punctiforme și momentane, fapt ce conduce la un impact nesemnificativ asupra aerului.

Utilajele vor avea revizia tehnică efectuată, iar în timpul pauzelor se vor opri motoarele de la utilaje și/sau autoutilitare.

Efectele vor fi scurtă durată și de intensitate medie și se vor manifesta numai la nivel local.

În perioada de realizare a lucrarilor, impactul proiectului asupra factorului de mediu aer constă în generarea de emisii de către utilajele si mijloacele de transport utilizate. Ca urmare, vor fi luate toate măsurile in vederea limitarii generarii de praf, de catre prestatorul lucrarilor care va avea in vedere ca utilajele si mijloacele de transport utilizate sa fie corespunzatoare din punct de vedere tehnic si sa nu genereze noxe peste limitele admise. Substantele poluante pentru atmosfera se vor incadra in valorile limita pentru **imisii** stabilite de Lg. nr. 104/2011 si STAS 12574/1987 si in valorile limita pentru **emisii** stabilite de Ord. nr. 462/1993 al MAPM, actualizat 2016;

**Protecția calității apelor:**

În etapa de execuție, posibilele surse de poluare:

* sursele de poluare pot fi reprezentate în principal de managementul defectuos al apelor uzate din organizarea de șantier sau fronturile de lucru;
* depozitarea necorespunzătoare a deșeurilor;
* scurgeri accidentale de produse petroliere de la funcționarea utilajelor în fronturile de lucru;

În etapa de funcționare, principalele surse de poluare sunt reprezentate funcționarea necorespunzătoare a sistemelor de tratare a apelor pluviale etc.

**Staţiile şi instalaţiile de epurare sau de preepurare a apelor uzate prevăzute**

În perioada de execuție se vor asigura pentru personal toalete ecologice mobile, pe bază de contracte cu operatorii autorizați, care vor asigura și serviciile de colectare și evacuare adecvată a acestui tip de ape uzate.

**Protecția împotriva zgomotului și vibrațiilor:**

**Sursele de zgomot şi de vibraţii**

*În timpul execuției* lucrărilor de construcții, sursele de zgomot şi vibraţii sunt reprezentate de echipamentele necesare lucrărilor de construcții și intensificarea traficului în zonă.

*În perioada de exploatare*, traficul rutier reprezintă surse de zomot și vibrații.

Nivelul de zgomot se va încadra în limitele impuse de SR 10.009/2017. Se vor respecta de asemenea prevederile Ord. MS nr. 119/2014, actualizat în 2023 pentru aprobarea Normelor de igienă și sănătate publică privind mediul de viață al populației, cu modificările și completările ulterioare.

**Protecția solului și a subsolului:**

* **surse de poluanți pentru sol, subsol și ape freatice:**

În condițiile respectării disciplinei pe șantier și a dispozițiilor cuprinse în proiect, nu vor exista surse potențiale de poluare pentru sol, subsol și ape freatice. Terenul afectat de lucrările de execuție va fi adus la starea inițială după terminarea acestora.

Deșeurile, atât cele rezultate în timpul execuției, cât și în timpul exploatării, vor fi colectate selectiv, depozitate în locuri special amenajate și evacuate de către un operator economic autorizat.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** lucrarile vor fi executate numai cu societati autorizate, astfel incat sa nu existe risc de accidente; prin proiect au fost luate toate masurile de siguranta astfel incat sa nu existe risc de accident;

**g) *riscurile pentru sănătatea umană* –** Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023 cu modificarile si completarile ulterioare;

***2. Amplasarea proiectelor:***

***a) utilizarea actuala și aprobata a terenurilor:***

***Imobilul este situat in jud. Brasov, mun. Sacele, str. DN 1A km 175+909***, folosință actuală: domeniu public.

Destinația conform PUG Săcele nr. 36060/2000, aprobata prin HCL Săcele nr. 23/22.02.2001, cu valabilitatea prelungita prin HCL nr. 176/23.08.2018, conform Certificatului de urbanism nr. 593/19.10.2023, eliberat de Primăria Municipiului Săcele;

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul.

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –***nu este cazul;

***iv) rezervatii și parcuri naturale –***nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica -*** amplasamentul se va realiza partial in perimetrul sitului de importanta comunitara ROSCI0001 Aninisurile de pe Tarlung*;*

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii și relevante pentru proiect sau în care se considera ca exista astfel de cazuri – nu este cazul;***

***vii) zone cu densitate mare a populatiei –*** nu este cazul;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: aria geografica și numarul persoanelor afectate –*** nu este cazul;

***b)* *natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusă, doar pe perioada executării lucrărilor propuse prin proiect ;

***f) debutul, durata, frecventa și reversibilitatea preconizate ale impactului –*** pe perioada executării lucrărilor durata impactului va fi scurta.

***g) cumularea impactului cu impactul altor proiecte existente și/sau aprobate*** *–* nu este cazul ;

***h) posibilitatea de reducere efectiva a impactului –*** *nu este cazul.*

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul **intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificarile și completările ulterioare, având in vedere ca amplasamentul se va realiza partial in perimetrul sitului de importanta comunitara ROSCI0001 Aninisurile de pe Tarlung;

Pentru proiect s-a obținut punctul de vedere nr. 14481/07.11.2023 si punctul de vedere nr. 14481/14.12.2023 intocmit de Biroul CFM din cadrul APM Brașov, sub rezerva respectarii următoarelor condiții și interdicții:

* se vor respecta prevederile OUG nr. 57/2007, *privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea 49/2011 cu modificările şi completările ulterioare;*
* Se vor respecta conditiile impuse prin avizul emis de ANANP – ST Brașov;
* Se vor implementa metodele de construcție identificate în memoriul de prezentare anexat documentației;
* Se interzic următoarele:

a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

b) perturbarea intenţionată în cursul perioadei de reproducere, de creştere, de hibernare si de migraţie;

c) deteriorarea, distrugerea si/sau culegerea intenţionată a cuiburilor si/sau ouălor din natură;

d) deteriorarea şi/sau distrugerea locurilor de reproducere ori de odihnă;

e) recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;

f) deţinerea, transportul, comerţul sau schimburile în orice scop ale exemplarelor luate din natură, în oricare dintre stadiile ciclului lor biologic;

Motivul care a stat la baza neefectuarii evaluarii adecvate conform punctului de vedere nr. 14481/14.12.2023 emis de Biroul CFM din cadrul APM Brașov, - memoriul de prezentare anexat documentației nu relevă impact negativ semnificativ asupra obiectivelor de conservare ale ariilor naturale protejate anterior mentionate deoarece pe amplasamentul vizat de proiect nu au fost identificate areale sensibile care pot fi afectate de proiect. Totodata, amplasamnetul studiat se afla in intravilanul comunei, intr-o zona antropizata, unde exista si alte retele publice de utilitati.

Avizul nr. 05/S.T.BV/05.02.2024, emis de Agentia Nationala pentru Arii Naturale Protejate;

Motivele care au stat la baza deciziei de emitere a **avizului favorabil cu condiţii** sunt următoarele:

1. Proiectul se va realiza parțial în aria naturală protejată **ROSCI0001 Aninișurile de pe Tărlung**;
2. Proiectul propus a se realiza nu va avea un impact negativ asupra obiectivelor de conservare sau asupra integrității ariilor naturale protejate, dacă vor fi respectate măsurile propuse în prezentul aviz.

Motivele care au stat la baza deciziei de emitere a **avizului favorabil cu condiţii** sunt următoarele:

1. Se vor respecta prevederile art. 33 alin. (1) și (2) din OUG nr. 57/2007, aprobată cu modificări şi completări prin Legea nr. 49/2011, cu modificările și completările ulterioare, cu referire la conservarea habitatelor naturale şi a speciilor de floră şi faună sălbatică;
2. Lucrările de înlocuire a podețului prevăzute în proiect să se facă cu maximă precauție pentru a nu deteriora habitatele de interes comunitar sau habitatele speciilor de interes comunitar din zona limitrofă acestora;
3. Limitarea excavării solului din zona adiacentă albiei minore pentru nu a afecta speciile de amfibieni;
4. Este interzisă utilizarea oricărui tip de resurse naturale din ariile naturale protejate;
5. Este interzisă evacuarea apelor uzate neepurate sau insuficient epurate în apele de suprafață sau pe sol, deasemenea este interzisă folosirea de substanțe chimice, toxice pentru mediul ambiant, în apropierea cursurilor de apă și pe malurile acestora, care prin deversare accidentală pot afecta flora și fauna din vecinătate și se vor lua toate măsurile pentru evitarea poluării apelor de suprafață și a zonelor adiacente acestora;
6. Pentru evitarea poluării accidentale (scurgeri de ulei de la utilaje, carburanți) operațiile de întreținere sau de reparații a utilajelor sau mijloacelor de transport vor fi executate în unități specializate; se vor utiliza mijloace de transport și utilaje moderne, cu emisii reduse de poluanți;
7. Este interzisă amplasarea organizării șantierului în interiorul ariilor naturale protejate;
8. Se vor evita pe cât posibil ocuparea de suprafețe suplimentare de teren; la sfârșitul lucrărilor de reabilitare, terenul din zona limitrofă proiectului va fi readus la starea inițială astfel încât vegetația caracteristică zonei să se poată reinstala pe terenurile afectate de proiectului;
9. Toate deșeurile rezultate în etapa de realizare a proiectului vor fi gestionate conform reglementărilor în vigoare; este strict interzisă depozitarea/abandonarea deșeurilor în perimetrul ariilor naturale protejate; eliminarea / valorificarea se va face doar cu firme autorizate;
10. Se va respecta legislația de mediu în vigoare, în special prevederile OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare;
11. Se va instrui personalul implicat cu execuția lucrărilor aferente proiectului asupra restricțiilor și interdicțiilor menționate mai sus;
12. Titularul proiectului are obligația ca în cazul producerii accidentelor de orice fel să notifice Agenția Națională pentru Arii Naturale Protejate în termen de maxim 24 de ore și să întreprindă toate măsurile necesare pentru eliminarea cauzelor și limitarea consecințelor negative.

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

-proiectul propus **intră** sub incidența prevederilor art. 48 și nu intră sub incidența art. 54 din Legea Apelor nr. 107/1996 cu modificările și completările ulterioare. Titularul deține avizul de gospodărire a apelor nr. ...... din...............emis de ADMINISTRAȚIA NAȚIONALĂ **APELE ROMÂNE** ADMINISTRAȚIA BAZINALĂ DE APĂ OLT SISTEMUL DE GOSPODĂRIRE A APELOR BRAȘOV.

**Măsurile și condițiile de realizare a proiectului în conformitate cu Avizul de gospodărire a apelor nr. ......... din ............** emis de ADMINISTRAȚIA NAȚIONALĂ **APELE ROMÂNE** ADMINISTRAȚIA BAZINALĂ DE APĂ OLT SISTEMUL DE GOSPODĂRIRE A APELOR BRAȘOV.

1. **Elaboratorul documentaţiei tehnice îşi asumă responsabilitatea exactităţii datelor şi informaţiilor cuprinse în prezentul proiect, conform Ordinului 828 din 2019, anexa 1, cap. II. Procedura de emitere a avizului de gospodãrirea apelor – art. 9(6).**
2. Execuţia lucrărilor avizate nu va pune în pericol lucrările existente în albie şi malurile cursului de apă precum şi execuţia altor lucrări hidrotehnice necesare în viitor.
3. Se vor respecta prevederile din documentaţia tehnică înaintată spre avizare, condiţiile din Certificatul de Urbanism.
4. Pe toată durata de execuție a lucrărilor de investiții, beneficiarul are obligația să asigure curgerea liberă a apelor și să nu obtureze secțiunea de curgere;
5. Se vor lua măsuri de prevenire a poluării cursurilor de apă cu produse petroliere pe durata execuției lucrărilor;
6. Nu se vor depozita şi/sau arunca deşeuri de orice fel pe malurile cursurilor de apa sau în albia acestora, atât pe perioada executării construcţiilor, cât și după punerea în funcțiune a acestora.
7. Lucrările hidrotehnice afectate accidental de lucrările de investiţie din prezentul act, vor fi aduse la parametrii iniţiali de functionare de către beneficiarul lucrării;
8. După terminarea lucrărilor constructorul va salubriza și igieniza albiile pârâurilor de resturile materialelor rămase după finalizarea lucrărilor;
9. Beneficiarul, prin intermediul constructorului, va fi pregătit permanent pentru a lua măsuri și a face lucrări de apărare la viituri a obiectivului aflat în execuție;
10. **Beneficiarul are obligaţia conform Legii Apelor 107 din 1996 sã anunţe în scris la S.G.A. Braşov data începerii lucrãrilor cu cel puţin 10 zece zile înaintea începerii acestora.**
11. Se interzice evacuarea de ape uzate neepurate sau insuficient epurate în apele de suprafață, rigole stradale sau în stratul freatic prin puțuri filtrante, atât pe perioada executării construcțiilor, cât și după punerea în funcțiune a acestora.
12. Pe toată perioada de execuție a lucrărilor, se vor lua măsurile care se impun pentru evitarea producerii de poluari accidentale. Orice poluare accidentală produsă de beneficiar va fi anunțată în timp util la dispecerat SGA Brașov, telefon 0268/414567; se vor lua măsuri urgente de stopare și eliminare a cauzelor ce au produs-o.
13. Pe perioada de execuţie a lucrărilor, constructorul va permite în caz de necesitate accesul şi intervenţia pentru execuţia unor lucrări sau acţiuni necesare în caz de inundaţii, poluări accidentale sau alte situaţii specifice cursurilor de apă. Orice avarie survenita la lucrări in timpul executiei sau exploatării acestora, datorată viiturilor sau altor fenomene independente de activitatea de întreținere și exploatare a lucrărilor hidrotehnice, intră in sarcina beneficiarului.
14. Materialul solid rezultat în urma lucrărilor pregătitoare va fi adunat şi depozitat în afara zonei de lucru, fără a afecta amplasamentul altor lucrări ce urmează a se executa în zonă şi scurgerea liberă a apelor de suprafaţă.
15. În timpul execuţiei lucrărilor se interzice depozitarea materialelor, a utilajelor sau a altor echipamente în albia pâraielor sau în zona podurilor.
16. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora;
17. **În cazul în care, pe perioada de execuţie apar elemente noi neprecizate în documentatia tehnică de fundamentare, beneficiarul are obligaţia să solicite aviz modificator de gospodărire a apelor.**

**Conditiile de realizare a proiectului:**

1. Se vor respecta prevederile OUG nr.195/2005, aprobată prin Legea nr.265/2006 cu modificările şi completările ulterioare, privind protecţia mediului;
2. Se vor respecta prevederile OUG nr. 57/2007, privind regimul ariilor naturale protejate, conservarea habitatelor naturale, a florei si faunei salbatice, aprobate prin Legea nr. 49/2011 cu modificarile si completarile ulterioare;
3. Pe tot parcursul execuție lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
4. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta;
5. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
6. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
7. Se va respecta programul de lucru impus de Primaria Comunei Recea în concordanta cu programul de odihna a locuitorilor din zona în conformitate cu Legea nr. 61/1991 cu modificarile și completarile ulterioare, privind linistea publica, pe toata perioada de execuție a lucrărilor de demolare;
8. Se va acorda atenţie manevrării utilajelor în apropierea zonelor locuite; Se vor lua măsuri corespunzatoare de a nu degrada sau ocupa terenul din zona limitrofa;
9. Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale și stradale;
10. Se va evita depozitarea necontrolata a deșeurilor rezultate;
11. Se va asigura salubrizarea zonei și mentinerea curateniei pe traseul drumurilor de acces, pe toata perioada realizarii lucrărilor;
12. Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementarii proiectului;
13. Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94;
14. Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloacelor de transport/utilajelor se vor executa doar la societati autorizate.
15. În vederea menținerii calității aerului, în parametri optimi, în zona amplasamentului, se vor respecta următoarele conditii:

* utilizarea apei, pentru suprimarea prafului în cantitatile, frecventa și proportiile necesare, în zona de lucru, la sfarșitul fiecarei saptamani de lucru, daca nu se vor desfasura operatiuni active mai mult de doua zile consecutiv;
* pe spatiile verzi, acolo unde, pentru efectuarea lucrărilor, s-a îndepartat stratul vegetal, la finalizarea acestora, vegetatia va fi replantata;
* minimizarea activităților generatoare de praf (taiere, spargerea betonului, etc.);
* se vor lua măsuri de acoperire, îngradire, închidere a stocurilor de materiale de constructie sau deșeuri, pentru prevenirea imprastierii cauzata de vant;

1. Oprirea motoarelor tuturor vehiculelor aflate în stationare, în zona șantierului;
2. Respectarea duratei de execuție a proiectului astfel încât disconfortul generat de poluarea fonică să fie cât mai redus ca timp;
3. În cazul unor poluări accidentale proiectantul şi constructorul răspund în solidar;
4. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada execuției lucrărilor cat și dupa aceasta;
5. Se vor respecta prevederile HG nr.1756/2006 cu modificările și completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil și de neşters marcajul european de conformitate CE, însoţit de indicarea nivelului garantat al puterii sonore;
6. Se vor alege trasee optime din punct de vedere al protectiei mediului, pentru deplasarea vehiculelor care transporta materiale de constructie care pot elibera în atmosfera particule fine; transportul acestor materiale se va face pe cat posibil cu vehicule dotate cu prelate;
7. Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zona;
8. Titularul proiectului raspunde pentru refacerea zonelor afectate de implementarea proiectului;
9. Terenul afectat temporar de lucrări, va fi adus la starea iniţială de utilizare;
10. Se vor respecta prevederile art. 17, alin 4 si alin 7 din OUG 92/2021 privind regimul deseurilor, cu modificarile si completarile ulterioare;
11. Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de șantier se va realiza astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

• organizarea de șantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările și completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de șantier și a vecinătăţilor), după caz;

• întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili și uleiuri uzate pe sol/apă și de alte substanţe toxice și periculoase;

• se interzice stocarea temporară și depozitarea carburanţilor și substanţelor periculoase în zona aferenta amplasamentului;

• în perioada de execuție a lucrărilor vor fi stabilite zone de parcare a autovehiculelor și a utilajelor utilizate;

• este interzisă părăsirea incintei organizării de șantier cu roţile autovehiculelor şi/sau caroseria murdară;

25) In vederea mentinerii calitatii aerului, in parametrii optimi pentru pulberi, respectiv,  PM 2,5 si PM 10, in zona amplasamentului, in perioada lucrarilor de constructie se vor respecta urmatoarele conditii:

* utilizarea materialelor speciale (folie de plastic, plasa etc) cu care se va acoperi molozul pana la transportul lui;
* utilizarea apei, pentru suprimarea prafului, in cantitatile, frecventa si proportiile necesare in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;
* se vor lua masuri de acoperire, ingradire, inchidere a stocurilor de materiale de constructie sau deseuri, pentru prevenirea imprastierii cauzata de vant;
* curatarea  rotilor vehiculelor care ies de pe santier;
* oprirea motoarelor tuturor vehiculelor aflate in statioanare, in zona santierului;

În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare:

- art. 15 alin (2) lit a - ”*Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”;

- art. 21, alin.(4) ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului******proiectului****”.*

**Pentru legalitatea si autenticitatea documentelor depuse la dosar se face raspunzator titularul proiectului.**

**Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

Conform prevederilor Legii nr. 292/2018 :

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

-anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinulministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

-art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit .

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIU A.A.A.,**

**Liliana Cristina COPACEA**

**ÎNTOCMIT:**

**Consilier Alexandra Mihaela SIPOS**